Kiesers vir ordelike stemdag bedank | Netwerk24
Kiesers vir ordelike stemdag bedank
Deur Annette Theron 14 Mei 2019 06:01
"Dit het baie goed gegaan op die spesiale stemdae – Maandag en Dinsdag 6 en 7 Mei – asook die amptelike verkiesingsdag, Woensdag 8 Mei, sonder enige noemenswaardige voorvalle."
Stiffie Cronje, 'n munisipale verkiesingsbeampte, sê hulle is dankbaar vir die rustigheid wat kiesers en politieke partye openbaar het en wil almal wat by die verkiesing betrokke was, vir hul bydrae bedank. Provinsiale uitslae vir Theewaterskloof:
Die DA het 16 261 stemme gewerf teenoor die 12 116 van die ANC. Altesaam 58 654 kiesers het registreer, waarvan 33 826 hul kruisies gaan trek het. Slegs 57,67% kiesers het dus vanjaar by die stembus opgedaag. In Kaap Agulhas het 20 435 kiesers geregistreer en 13 880 (67,92%) het gestem. Die DA het 7 759 stemme gekry teenoor die ANC se 3 907 en die Diensleweringsparty se 872 stemme.
Cronje bedank die personeel van die plaaslike verkiesingskantoor en tydelike verkiesingspersoneel, die politieke partye en hul lede, die polisiebeamptes, eienaars van verkiesingslokale en elke kieser.